OpenLLM-France/wikimedia huggingface dataset:
# Menhir de Sant Sadurní

El menhir de Sant Sadurní o Pedra dreta de Sant Sadurní és un menhir situat al terme de Sant Sadurní de l'Heura al paratge de Can Mateu de la Creu i identificat per Josep Pella i Forgas el 1877. S'ha datat dels mil·lennis IV i III aC en l'època del neolític mitjà o calcolític. És de tipologia fal·liforme i de secció rectangular. Les seves mesures són d'1,35 m d'alçada exterior. Aquest menhir es troba gairebé a sota d'una línia elèctrica.
El Menhir de la Pedra Dreta dona nom a l'escola de Sant Sadurní de l'Heura, que forma part de la Zona Escolar Rural Empordanet-Gavarres.

## Referències

* ↑ Tarrús i Galter, Josep. Dolmens i menhirs. 48 monuments megalítics de les Gavarres i el massís d'Ardenya. (Baix Empordà, la Selva i el Gironès). Figueres: Carles Vallés editor, 1990. ISBN 84-85874-37-4.
* ↑ «ZER Empordanet-Gavarres» (en català). [Consulta: 25 gener 2022].
# Material rodant

El material rodant, en l'àmbit del transport per ferrocarril es diu a tots els tipus de vehicles dotats de rodes capaços de circular sobre una via fèrria, considerant-los com a vehicle aïllat.
Una composició de tren —també anomenada formació i, fora de l'àmbit ferroviari, tren — és un o més vehicles que formen un tren.

## Vegeu també

* Tren push-pull
* Via d'escapament
* Vagó schnabel

## Referències

* ↑ Milà i Gallart, Roser. Terminologia ferroviària: Material rodant. Generalitat de Catalunya. Departament de Cultura, 1993. ISBN 84-393-2723-4.
# Millerville

Millerville és una població dels Estats Units a l'estat de Minnesota. Segons el cens del 2000 tenia 115 habitants.

## Demografia

Segons el cens del 2000, Millerville tenia 115 habitants, 47 habitatges, i 31 famílies. La densitat de població era de 51 habitants per km².
Dels 47 habitatges en un 27,7% hi vivien nens de menys de 18 anys, en un 57,4% hi vivien parelles casades, en un 4,3% dones solteres, i en un 34% no eren unitats familiars. En el 29,8% dels habitatges hi vivien persones soles el 23,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,45 i el nombre mitjà de persones que vivien en cada família era de 3,03.
Per edats la població es repartia de la següent manera: un 24,3% tenia menys de 18 anys, un 6,1% entre 18 i 24, un 27% entre 25 i 44, un 22,6% de 45 a 60 i un 20% 65 anys o més.
L'edat mediana era de 40 anys. Per cada 100 dones de 18 o més anys hi havia 85,1 homes.
La renda mediana per habitatge era de 29.063 $ i la renda mediana per família de 38.125 $. Els homes tenien una renda mediana de 23.125 $ mentre que les dones 17.500 $. La renda per capita de la població era de 13.322 $. Entorn del 6,7% de les famílies i el 12,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Millerville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 7 agost 2010].
* ↑ «Geographic Comparison Table- Millerville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 7 agost 2010].
# Microsoft Solitaire

Microsoft Solitaire és un joc d'ordinador inclòs amb Microsoft Windows, basat en un joc de cartes del mateix nom, també conegut com a Klondike.
Microsoft ha inclòs el joc com a part de la seva línia de productes de Windows des de Windows 3.0, a partir de 1990. El joc va ser desenvolupat en 1989 pel llavors becari Wes Cherry. El mall de cartes en si va ser dissenyat pel pioner de Macintosh Susan Kare.
Microsoft pretén Solitaire "per calmar la gent intimidats pel sistema operatiu", i en un moment en què molts usuaris encara estaven familiaritzats amb les interfícies gràfiques d'usuari, que va resultar útil per al seu familiarització amb l'ús d'un ratolí, com la d'"arrossegar i deixar anar", tècnica requerida pel moviment de les cartes.
La disminució en la productivitat dels empleats que juguen ''Solitaire'' ha estat una preocupació comuna des que Microsoft va decidir incloure'l a Windows. El 2006, un treballador de la ciutat de Nova York va ser acomiadat després que l'alcalde Michael Bloomberg va veure el joc de solitari a l'ordinador de l'oficina de l'home.
A l'octubre de 2012 juntament amb el sistema operatiu Windows 8 Microsoft va treure una versió nova de Solitaire que va anomenar Microsoft Solitaire Collection. Aquesta versió, dissenyada per Microsoft Studios i desenvolupada per Arkadium, és la primera a incloure anuncis, i ha introduït moltes característiques noves al joc.
Microsoft Solitaire va complir 25 anys el 18 de maig de 2015. Per celebrar aquest esdeveniment, Microsoft va organitzar un torneig de solitari al campus de Microsoft i ho va retransmetre per Twitch.

## Referències

* ↑ Levin, Josh. «Solitaire-y Confinement: Why we can't stop playing a computerized card game». The Slate Group, 16-05-2008.
* ↑ Cherry, Wes. «Interview with Wes Cherry - B3TA.com 2008». B3ta.com. [Consulta: 22 agost 2014].
* ↑ «Susan Kare personal website showing her design for Microsoft Solitaire». Kare.com. Arxivat de l'original el 28 d'agost de 2008. [Consulta: 22 agost 2014].
* ↑ Church, George J. «Quarterly Business Report: Do Computers Really Save Money?». Time. Time Inc., 12-10-1998. Arxivat de l'original el 17 de juny de 2013. [Consulta: 6 gener 2016].
* ↑ Hu, Winnie. «Solitaire Costs Man His City Job After Bloomberg Sees Computer». The New York Times Company, 10-02-2006.
* ↑ «Celebrating Microsoft Solitaire». Blogging Windows, 18-05-2015.
# Michael Fink

Michael Fink és un exfutbolista alemany, posteriorment entrenador de futbol.
Va començar com a futbolista al VfR Waiblingen. També jugà a Arminia Bielefeld, Eintracht Frankfurt, Beşiktaş JK, Borussia Mönchengladbach, Samsunspor, Erzgebirge Aue o SV Waldhof Mannheim.

## Referències

* ↑ «Michael Fink wird spielender Co-trainer». svw07.de, 06-06-2015 [Consulta: 14 juliol 2017].
* ↑ «Schade, dass Fink geht!» (en alemany). Bild, 23-04-2009. [Consulta: 10 maig 2009].
* ↑ «Frankfurt doğruladı!» (en turc), 23-04-2009. Arxivat de l'original el 7 de juliol 2011. [Consulta: 23 abril 2011].
* ↑ «Ve Fink Beşiktaş'ta!» (en turc). Arxivat de l'original el 21 de juliol 2011. [Consulta: 23 abril 2011].
* ↑ «Fink verstärkt die "Fohlen"» (en alemany). Deutsche Fußball Liga, 27-01-2011. Arxivat de l'original el 31 de gener 2011. [Consulta: 27 gener 2011].
# Michael Fitzgerald

Michael Fitzgerald (Tokoroa, Nova Zelanda, 17 de setembre de 1988) és un futbolista neozelandès. Va disputar 3 partits amb la selecció de Nova Zelanda.

## Estadístiques

Selecció de Nova Zelanda :
| Anys | Partits | Gols |
| 2011 | 3 | 0 |
| Total | 3 | 0 |

## Referències

* ↑ National Football Teams
# Melfa

Melfa és una població dels Estats Units a l'estat de Virgínia. Segons el cens del 2000 tenia 450 habitants.

## Demografia

Segons el cens del 2000, Melfa tenia 450 habitants, 183 habitatges, i 131 famílies. La densitat de població era de 643,5 habitants per km².
Dels 183 habitatges en un 32,2% hi vivien nens de menys de 18 anys, en un 60,1% hi vivien parelles casades, en un 10,4% dones solteres, i en un 28,4% no eren unitats familiars. En el 22,4% dels habitatges hi vivien persones soles el 10,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,46 i el nombre mitjà de persones que vivien en cada família era de 2,93.
Per edats la població es repartia de la següent manera: un 22,4% tenia menys de 18 anys, un 9,1% entre 18 i 24, un 29,8% entre 25 i 44, un 21,6% de 45 a 60 i un 17,1% 65 anys o més.
L'edat mediana era de 38 anys. Per cada 100 dones de 18 o més anys hi havia 77,2 homes.
La renda mediana per habitatge era de 37.361 $ i la renda mediana per família de 44.583 $. Els homes tenien una renda mediana de 27.500 $ mentre que les dones 20.833 $. La renda per capita de la població era de 18.660 $. Entorn del 8,1% de les famílies i el 9,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Melfa». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 13 agost 2010].
* ↑ «Geographic Comparison Table- Melfa». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 13 agost 2010].
# Meleàgrides

Les Meleàgrides (en grec antic Μελεαγρίδες), van ser, segons la mitologia grega, unes donzelles que van ser transformades en pintades, o en perdius.
Generalment se les considera germanes de Melèagre, i són Gorge, Eurimede, Deianira i Melanipe, filles d'Eneu i d'Altea. Van plorar tant per la mort del seu germà, que Àrtemis, compadida, les va transformar en ocells. A petició de Dionís, dues d'elles, Gorge i Deianira, van conservar la forma humana, o també es diu que Dionís va retornar-les-hi la forma humana. Àrtemis es va endur les noves aus a l'illa de Leros.
Algunes tradicions més tardanes diuen que a més de les quatre germanes esmentades, hi havia altres filles d'Eneu i d'Altea transformades en ocells, i citen també Febe, Eurídice, Menesto, Èrato, Antíope i Hipodàmia.
Suides explica que a l'illa de Leros hi havia una llegenda que considerava les pintades companyes de Iocal·lis, una divinitat local assimilada a Àrtemis. Al voltant del temple de Leros es criaven pintades com a animals sagrats.
Les llàgrimes de les Meleàgrides, igual que les de les Helíades, s'havien transformat en gotes d'ambre.

## Referències

* ↑ Grimal, Pierre. Diccionari de mitologia grega i romana. Barcelona: Edicions de 1984, 2008, p. 352. ISBN 9788496061972.
# McKittrick (Missouri)

McKittrick és una població dels Estats Units a l'estat de Missouri. Segons el cens del 2000 tenia 72 habitants.

## Demografia

Segons el cens del 2000, McKittrick tenia 72 habitants, 27 habitatges, i 20 famílies. La densitat de població era de 173,7 habitants per km².
Dels 27 habitatges en un 29,6% hi vivien nens de menys de 18 anys, en un 55,6% hi vivien parelles casades, en un 11,1% dones solteres, i en un 25,9% no eren unitats familiars. En el 22,2% dels habitatges hi vivien persones soles el 7,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,67 i el nombre mitjà de persones que vivien en cada família era de 3,1.
Per edats la població es repartia de la següent manera: un 19,4% tenia menys de 18 anys, un 15,3% entre 18 i 24, un 26,4% entre 25 i 44, un 23,6% de 45 a 60 i un 15,3% 65 anys o més.
L'edat mediana era de 41 anys. Per cada 100 dones de 18 o més anys hi havia 100 homes.
La renda mediana per habitatge era de 37.750 $ i la renda mediana per família de 38.750 $. Els homes tenien una renda mediana de 18.750 $ mentre que les dones 19.167 $. La renda per capita de la població era de 17.105 $. Cap de les famílies estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- McKittrick». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- McKittrick». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
# Mercè Riera Manté

Mercè Riera Manté (Granollers, 19 d'agost de 1944) és una promotora social catalana.
Mare de quatre fills, n'ha vist morir dos que eren discapacitats. El 1997 va fundar a la seva casa familiar El Xiprer, un centre d'acollida que des de Granollers atén persones que es troben en situacions d'especial precarietat i que ha arribat a 1.800 persones en 2013.
És patrona de la Fundació Privada Vallès Oriental i el 2007 va rebre la Medalla de la Ciutat de Granollers. El Govern de Catalunya li atorgà la Creu de Sant Jordi el 2014 considerant que "aquesta tasca, participativa i solidària, ha esdevingut de referència en el seu entorn i constitueix un valuós exemple per a la comunitat".

## Referències

* ↑ Les famílies que reben aliments d'El Xiprer creixen un 28% en un any a El 9 Nou
* ↑ Resum del Ple de 27 de novembre de 2007 al web de l'Ajuntament de Granollers
* ↑ Mercè Riera, d'El Xiprer, ja té la Creu de Sant Jordi a naciogranollers.cat
* ↑ «El Govern distingeix amb la Creu de Sant Jordi 27 persones i 15 entitats». Web oficial de la Generalitat de Catalunya, 01-04-2014. Arxivat de l'original el 2014-04-07. [Consulta: 2 abril 2014].
# Mercè Pigem i Palmés

Maria Mercè Pigem i Palmés (Lleida, 24 de juliol de 1954) és una advocada i política catalana,ha estat diputada al Congrés dels Diputats per Convergència Democràtica de Catalunya des del 2000 al 2013.

## Biografia

Llicenciada en dret per la Universitat Autònoma de Barcelona, especialitzada en Dret canònic per la Universitat de Salamanca i màster en Psiquiatria Forense per l'Hospital Clínic de Barcelona. Advocada en exercici des de 1977, especialitzada en dret de família. Ha estat Diputada de la Junta de l'Il·lustre Col·legi d'Advocats de Barcelona (ICAB), membre de la Societat Catalana d'Advocats de Família, de l'Associació Espanyola d'Advocats de Família, professora de l'Escola de Pràctica Jurídica de l'ICAB i del Màster de Dret de Família de la Universitat de Barcelona.
Militant i membre del comitè nacional de Convergència Democràtica de Catalunya, ha estat diputada per Convergència i Unió (CiU) per la circumscripció de Barcelona a les eleccions generals espanyoles de 2000, 2004, 2008 fins al 2013.
El 28 de novembre de 2014, el president del Consell General del Poder Judicial (CGPJ), Carlos Lesmes va demanar-li la renúncia al càrrec de vocal del Consell després que se la identifiqués travessant la frontera amb Andorra amb 9.500 euros. Si bé va reconèixer els fets, Pigem va subratllar que la seva actitud no era constitutiva de delicte ni d'infracció administrativa, ja que el topall és de 10.000 euros. D'altra banda, Lesmes va argumentar la necessitat que els membres de la cúpula del Poder Judicial hagin d'actuar amb exemplaritat i generar confiança als ciutadans. La dimissió es feu efectiva l'endemà.

## Referències

* ↑ Fitxa del Congrés dels Diputats
* ↑ «El president del CGPJ demana a la vocal Mercè Pigem que renunciï al càrrec per treure 9.500 euros d'Andorra». 324.cat, 28-11-2014. [Consulta: 28 novembre 2014].
* ↑ «Mercè Pigem presenta su renuncia como vocal del CGPJ». La Vanguardia. [Consulta: 30 novembre 2014].

## Enllaços externs

* Composició del CGPJ (des de desembre 2013) Arxivat 2016-04-08 a Wayback Machine. (castellà)
# Miquel Salvadó i Llorens

Miquel Salvadó i Llorens (Puigcerdà, 1838 – Barcelona, 1921) fou un empresari i financer, fill de Joan Salvadó i Bonaventura Llorens. Realitzà els primers estudis a les Escoles Pies de Puigcerdà i es traslladà a Madrid on cursà els estudis de comerç a casa dels seus oncles Giralt i Colomer. Heretà el patrimoni familiar que incloïa la Colònia Salvadó, una colònia tèxtil a la perifèria de Puigcerdà. Casat amb la barcelonina Dolors Rabasa i Pont, esdevingué cunyat de l'escriptor Narcís Oller. Es guanyà una gran fama com a financer contribuint al desenvolupament de l'economia de Catalunya, com ho mostra el fet de ser uns dels promotors de la construcció de la carretera de la Collada de Toses. Bon benefactor, contribuí a la modernització de l'Hospital de Puigcerdà, dotant-lo d'una nova construcció, terrat, safareig, ascensor i calefacció central. També participà en la creació del Casino Ceretà. En l'àmbit polític, entrà dins del moviment catalanista i fou designat delegat a les assemblees de Manresa, Reus, Balaguer, Olot i Terrassa.

## Bibliografia

* Sebastià Bosom i Isern; Martí Solé i Irla; Manuel Calvo. Carrers i places de Puigcerdà: una passejada per la seva història. Puigcerdà: l'Ajuntament, 1998.
# Miquel Sala i Muntada

Miquel Sala i Muntada (Oliana, 9 de desembre de 1963) és un constructor i polític català de l'Alt Urgell. Membre de Convergència Democràtica de Catalunya (CDC) i, posteriorment, de Junts per Catalunya (JxCAT), ha estat President de l'Alt Urgell, alcalde d'Oliana i conseller comarcal.
Miquel Sala i Muntada va cursar estudis d'Educació General Bàsica (EGB). Fou elegit dins de la federació de Convergència i Unió (CiU) com a alcalde del seu poble, Oliana, l'any 2011, conservant aquest càrrec per dos mandats fins a l'any 2019, quan fou substituït per Carme Lostao i Otero, membre d'una marca blanca d'Esquerra Republicana de Catalunya (ERC), amb el suport d'una candidatura afí al Partit dels Socialistes de Catalunya (PSC). Tot i haver perdut al càrrec d'alcalde, continua sent regidor de l'ajuntament. El mateix any 2019, Miquel Sala fou elegit President del Consell Comarcal de l'Alt Urgell en substitució de Jesús Fierro i Rugall, també de CiU. No obstant això, va renunciar al càrrec de President comarcal només un any després, al·legant "raons personals que l'impedien l'atenció necessària al càrrec", mantenint no obstant el càrrec de conseller comarcal i sent substituït a la presidència per Josefina Lladós i Torrent, alcaldessa de Ribera d'Urgellet i membre de JxCAT.

## Referències

* ↑ https://seu-e.cat/ca/web/ccalturgell/govern-obert-i-transparencia/informacio-institucional-i-organitzativa/organitzacio-politica-i-retribucions/alts-carrecs-i-carrecs-eventuals
* ↑ http://www.ajuntamentoliana.cat/ajuntament/composicio-del-consistori
* ↑ http://www.radioseu.cat/noticies/miquel-sala-nou-president-del-consell-comarcal-de-lalt-urgell
* ↑ http://www.alturgell.cat/consellers-comarcals-2019-2023
* ↑ https://www.ara.cat/pirineus/josefina-llados-miquel-consell-comarcal_1_1148520.html
# Microtus ilaeus

Microtus ilaeus és una espècie de talpó que viu a l'Afganistan, el Kazakhstan, el Tadjikistan, el Turkmenistan i el Kirguizstan.

## Referències

* Wilson D. E.; Reeder D. M. (editors). Mammal Species of the World. A Taxonomic and Geographic Reference (en anglès). 3a edició. Washington: Smithsonian Institution Press, 2005. ISBN 978-0801882210.

## Enllaços externs

* Fordham et al. (2006). Microtus ilaeus. Llista Vermella de la UICN, Unió Internacional per a la Conservació de la Natura, 2006. Consultat el 30 desembre 2007 (en anglès). (anglès)
# Molí dels Capellans

El Molí dels Capellans és una obra de Taradell (Osona) inclosa a l'Inventari del Patrimoni Arquitectònic de Catalunya.

## Descripció

Edifici civil. Masia i molí assentat sobre la roca. Consta de tres cossos adossats que semblen pertànyer a diferents èpoques. Consta de sòtans amb la sortida de carcabà, PB, 1er. p. i golfes. La façana d'accés està situada al llevant i presenta un gran porta rectangular de pedra amb inflexió gòtica, el portal està en part cobert per una sola vessant amb un pilar quadrat que es recolza sobre el mur protector del terrat, una finestra amb reixes de forja i alguns elements de totxo. En aquest sector hi ha una construcció coberta a una vessant amb un portal que tanca la lliça. La part sud se cega i hi ha un camí de lloses prop de la bassa. La part nord, la més alta, es troba a tocar del llit del torrent i presenta una gran obertura al carcabà (arc rebaixat), una reixa de forja i una obertura de totxo amb arc de descàrrega.

## Història

Situat al marge esquerre de la riera de Tarradell, havia pertangut a la Seu de Vic, d'aquí ve el sobrenom de "Capellans".
Encara que els seus orígens siguin anteriors i possiblement es remuntin al S.XVI com molts dels molins de la rodalia el trobem documentat en el nomenclàtor de la província de Barcelona de l'any 1860 com a molí fariner, habitat tot l'any, que consta d'un sol edifici i de dos pisos.
L'estat d'abandó en què es troba fa que cada dia es treiori més així com el pont proper.

## Referències

* 1 2 3 4 «Molí dels Capellans». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 8 octubre 2017].
# Montrose (Virgínia)

Montrose és una concentració de població designada pel cens dels Estats Units a l'estat de Virgínia. Segons el cens del 2000 tenia 7.018 habitants.

## Demografia

Segons el cens del 2000, Montrose tenia 7.018 habitants, 2.924 habitatges, i 1.850 famílies. La densitat de població era de 797 habitants per km².
Dels 2.924 habitatges en un 34,3% hi vivien nens de menys de 18 anys, en un 33,9% hi vivien parelles casades, en un 24,8% dones solteres, i en un 36,7% no eren unitats familiars. En el 29,9% dels habitatges hi vivien persones soles el 9,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,4 i el nombre mitjà de persones que vivien en cada família era de 2,97.
Per edats la població es repartia de la següent manera: un 27,4% tenia menys de 18 anys, un 10,3% entre 18 i 24, un 32,9% entre 25 i 44, un 19,6% de 45 a 60 i un 9,7% 65 anys o més.
L'edat mediana era de 33 anys. Per cada 100 dones de 18 o més anys hi havia 75,8 homes.
La renda mediana per habitatge era de 36.433 $ i la renda mediana per família de 42.031 $. Els homes tenien una renda mediana de 30.903 $ mentre que les dones 24.966 $. La renda per capita de la població era de 17.259 $. Entorn del 9,8% de les famílies i l'11,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Montrose». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 13 agost 2010].
* ↑ «Geographic Comparison Table- Montrose». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 13 agost 2010].
# Montrose (Missouri)

Montrose és una població dels Estats Units a l'estat de Missouri. Segons el cens del 2000 tenia 417 habitants.

## Demografia

Segons el cens del 2000, Montrose tenia 417 habitants, 199 habitatges, i 111 famílies. La densitat de població era de 282,5 habitants per km².
Dels 199 habitatges en un 24,6% hi vivien nens de menys de 18 anys, en un 43,2% hi vivien parelles casades, en un 9% dones solteres, i en un 44,2% no eren unitats familiars. En el 39,7% dels habitatges hi vivien persones soles el 17,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,1 i el nombre mitjà de persones que vivien en cada família era de 2,77.
Per edats la població es repartia de la següent manera: un 22,1% tenia menys de 18 anys, un 7,4% entre 18 i 24, un 25,7% entre 25 i 44, un 21,3% de 45 a 60 i un 23,5% 65 anys o més.
L'edat mediana era de 42 anys. Per cada 100 dones de 18 o més anys hi havia 95,8 homes.
La renda mediana per habitatge era de 21.563 $ i la renda mediana per família de 32.500 $. Els homes tenien una renda mediana de 26.667 $ mentre que les dones 18.125 $. La renda per capita de la població era de 15.062 $. Entorn del 14% de les famílies i el 16,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Montrose». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 8 agost 2010].
* ↑ «Geographic Comparison Table- Montrose». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].